În atenția agențiilor de publicitate și media din România și clienților acestora,

Stimate doamne, stimați domni,

Ca urmare a modului în care televiziunile România Tv și Antena 3 disipează informații false, denigratoare, de natură de a dezinforma și manipula în mod grav opinia publică, facem apel la întreruperea contractelor de publicitate cu televiziunile mai sus menționate.

Inițiem acest demers întrucât banii obținuți din contractele de publicitate finanțează campaniile de manipulare a opiniei publice, purtate în interesul unor indivizi corupți, mulți dintre ei cu condamnări penale, campanii care subminează statul de drept. Finanțarea acestor televiziuni înseamnă sponsorizarea discursului urii, atrăgând după sine distrugerea coeziunii sociale, emigrarea unui număr imens de români afectând astfel mediul economic și ducând, implicit, la pierderi pe care companiile pe care le reprezentați le vor suferi.

Considerăm că boicotarea celor două televiziuni mai sus amintite și redirecționarea bugetelor media către instituții de presă independente ar face un serviciu inestimabil societății, ajutând la informarea corectă a cetățenilor. Totodată, sprijinind presa independentă, puteți ajuta la îmbunătățirea calității presei românești. Vă amintim că în acest moment puținele instituții de presă care lucrează în mod real pentru informarea cetățenilor, se luptă pentru supraviețuire iar jurnaliștii sunt plătiți adesea cu salariul minim pe economie. Ei au cu adevărat nevoie de vizibilitate și fonduri pentru continuarea activității lor.

În speranța că veți da curs demersului nostru,

În acest articol aveți lista cu brandurile care s-au promovat la A3 și Rtv. Consultați-o cu atenție.

https://www.iqads.ro/articol/43169/inca-un-apel-catre-branduri-nu-mai-hraniti-fake-news